**UGOVORA**

**O KUPOPRODAJI ROBA**

Zaključen dana, 29.12.2017. godine u Sarajevu između:

**1.Škola za srednje stručno obrazovanje i radno osposobljavanje-Sarajevo**, IDB:4200618630009 ul.Azize Šačirbegović 80, koju zastupa Pita Edin-direktor škole (s jedne strane )

**2.“R&S“ d.o.o. Sarajevo,** IDB: 42000562900051,ul. Igmanska bb kojeg zastupa Selmanagić Adnan direktor društva (sa druge strane).

**I - PREDMET UGOVORA**

**Član 1.**

Predmet ugovora je kupoprodaja roba **„Nabavka i isporuka namještaja“**, prema tehničkim karakteristikama i cijenom sa uračunatim PDV-om, navedenim u ponudi Prodavca broj: 1839/17 od 29.12.2017. godine, koja čini sastavni dio ovog Ugovora.

**II - CIJENA**

**Član 2.**

Ukupna vrijednost ugovorene robe definisane u članu 1.ovog Ugovora iznosi: 1.356,68 KM (slovima: hiljadutristotinepedesetšest 68/100 KM).

U ukupnu cijenu iz stava 1. ovog člava uračunat je PDV.

Cijena je fiksna i ne podliježe nikakvim promjenama za vrijeme trajanja Ugovora.

**III - NAČIN PLAĆANJA**

**Član 3.**

Kupac se obavezuje da će, izvršiti isplatu ukupnog iznosa, iz člana 2. ovog Ugovora u roku od 60 dana, po prijemu fakture za isporučenu robu, ako prilikom primopredaje Kupac nema primjedbi na isporučenu robu.

U slučaju da se prilikom primopredaje robe, konstatuju nedostaci i odstupanja od tehničkih specifikacija datih tenderskom dokumentacijom, Kupac se obavezuje da će izvršiti isplatu nespornog dijela robe u roku navedenom u stavu 1. ovog člana, a sporni dio nakon otklanjanja nedostataka konstatovanih Zapisnikom o primopredaji robe u skladu sa članom 8. ovog Ugovora.

Prodavac je saglasan da Kupcu neće zaračunavati zatezne kamate za zakašnjenje pri plaćanju preko «Trezora», ako je Kupac u ugovorenom roku predao nalog za plaćanje, a Prodavac primio uplatu s odgodom od jednog ili više dana od ugovorenog roka iz stava 1. ovog člana.

**IV- ROK ISPORUKE**

**Član 4.**

Prodavac se obavezuje da će robu iz člana 1. ovog Ugovora isporučiti najkasnije 30 dana od dana potpisivanja Ugovora, na adresu: **JU** **Škola za srednje stručno obrazovanje i radno osposobljavanje-Sarajevo**, ul.Azize Šačirbegović 80.

**Član 5.**

Ugovoreni rok isporuke robe iz člana 4. ovog Ugovora može se produžiti u slučaju:

* nastanka više sile ili drugih okolnosti koje Prodavac nije mogao predvidjeti,
* kada ugovorne strane sporazumno produže ugovorni rok.

**Član 6.**

Ukoliko Prodavac svoje obaveze, zbog dejstva više sile ili nastanka nepredviđenih okolnosti, ne može ispuniti u periodu od 30 dana, Kupac ima pravo na raskid Ugovora.

**V - KVALITET ROBE**

**Član 7.**

Prodavac se obavezuje da isporučena roba - iz člana 1. ovog Ugovora, bude traženog kvaliteta, odnosno onog koji je dat u Ponudi koju je Kupac odabrao kao najpovoljniju. Količine i kvalitet robe koja je predmet ovog Ugovora, kontrolisaće lica koja su određena za praćenje realizacije Ugovora.

Prilikom primopredaje robe koja je predmet ovog Ugovora, predstavnici Kupca koji su određeni za praćanje realizacije Ugovora, kontrolisaće da li je roba u skladu sa tehničkim specifikacijama datih tenderskom dokumentacijom.

O navedenoj primopredaji robe sačiniće se Zapisnik o primopredaji robe, u roku od sedam dana, od dana prijema robe (putem otpremnice), koji će potpisati predstavnik Prodavca i lica koja su određena za praćenje realizacije Ugovora.

**Član 8.**

Sva eventualna odstupanja i nedostaci, prilikom primopredaje robe, konstatovat će se Zapisnikom o primopredaji robe.

Prodavac se obavezuje da će primjedbe konstatovane Zapisnikom o primopredaji robe otkloniti, o svom trošku, u roku od 30 dana od dana potpisivanja navedenog Zapisnika.

Ako u navedenom roku Prodavac ne otkloni primjedbe konstatovane Zapisnikom o primopredaji robe, Kupac zadržava pravo da raskine Ugovor.

# VI - OBAVEZE PRODAVCA

**Član 9.**

Prodavac se obavezuje da će ugovorene obaveze izvesti blagovremeno, u ugovorenom roku, stručno i kvalitetno, sve prema dostavljenoj Ponudi.

Garancija za isporučenu robu iznosi 24 mjeseca, a počinje teći od dana isporuke robe.

**Član 10.**

Prodavac se obavezuje da će, prilikom primopredaje robe - iz člana 1. ovog Ugovora, predati Kupcu svu potrebnu dokumentaciju traženu u Tenderskoj dokumentaciji.

# 

# VII - OBAVEZE KUPCA

**Član 11.**

Kupac se obavezuje da će, pored obaveza navedenih u prethodnim članovima ovog Ugovora za praćenje realizacije ovog Ugovora biti zadužena Komisija za javne nabavke.

**VIII - UGOVORNA KAZNA I RASKID UGOVORA**

**Član 12.**

Ukoliko Prodavac ne isporuči ugovorenu robu – na dan utvrđen u članu 4. ovog Ugovora, Kupac zadržava pravo naplate onog što je kupac uplatio sa uračunatom kamatom.

Ukoliko isporuka kasni duže od 30 dana, Kupac zadržava pravo jednostranog raskida ugovora.

Razlog za raskid Ugovora može biti stečaj, likvidacija ili drugi oblik prestanka postojanja Prodavca ili više sile.

**Član 13.**

Kupac je dužan pismeno obavijestiti Prodavca o svakom eventualnom propustu Prodavca u odnosu na pitanja uređena ovim ugovorom.

**Član 14.**

Ugovorne strane su dužne u roku od sedam dana obavijestiti drugu stranu o nastupanju razloga zbog kojih se ne može realizovati ovaj Ugovor.

# 

# IX GARANCIJA ZA ISPORUČENU ROBU

**Član 15.**

Ukoliko prodavac isporuči nesolidno ili suprotno uslovima iz tehničke dokumentacije i važećim propisima, dužan je o svom trošku izvršiti otklanjanje nedostataka.

Garantni rok za isporučenu robu iznosi dvije godine, a počinje teći od dana isporuke robe.

Prodavac je dužan o svom trošku otkloniti sve nedostatke koji se pokažu u toku garantnog roka, a koji su nastupili usljed toga što se Prodavac nije držao svojih obaveza u pogledu kvaliteta radova.

Kupac će Prodavcu dati primjeren rok za otklanjanje nedostataka.

# X - PRELAZNE ODREDBE

**Član 16.**

Ugovorne strane su saglasne da eventualne sporove u vezi ovog Ugovora rješavaju dogovorom, u protivnom nadležan je sud u Sarajevu.

**Član 17.**

Ovaj ugovor je sačinjen u četiri istovjetna primjerka, od kojih svaka strana zadržava po dva primjerka.

**Član 18.**

Ugovor stupa na snagu danom potpisivanja ugovornih strana.

**P R O D A V A C K U P A C**

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Direktor Direktor

Broj: Broj:01-3-1254/17

Sarajevo, .................. Sarajevo, 29.12.2017.